Штодзень загадчыца вытворчасці сталовай Наталля Папкова і повар Наталля Малашук прыходзяць на працу ў 7.30 раніцы, каб да 12 гадзін паспець прыгатаваць абед для 60 працуючых у полі і на зернетаку. Гаранцам з паварамі пашанцавала: жанчыны любяць сваю поварскую справу, у кожную страву ўкладаюць душу і добра разумеюць адказнасць, бо ўпэўненыя: як чалавек падсілкуецца — так і працаваць будзе. У Наталлі Папковай калісьці бацька працаваў у гэтай жа гаспадарцы слесарам, яна памятае, як ён, стомлены, прыхоxadдзіў з працы, і апетыт у яго быў адменны. Таму і для тых, хто сёння працуе ў філіяле, жанчыны гатуюць смачную, багатую калорыямі ежу, і порцыі прапаноўваюць немаленькія.